OpenLLM-France/wikimedia huggingface dataset:
# Flora del Pirineu català/Chrysosplenium alternifolium

El crisospleni alternifoli és una planta herbàcia perenne de la família de les saxifragàcies que es troba a poquíssims llocs al nostre territori, només en boscos i herbassars megafòrbics de l'estatge montà dels Pirineus orientals, entre els 1.000 i els 1.700 m d'altitud.
TORNAR a l'índex
# Flora del Pirineu català/Astragalus penduliflorus

L'Astragalus penduliflorus és una herba perenne i erecta de la família de les lleguminoses raríssima a la serralada pirinenca. Es pot trobar en pedruscalls i pastures de l'estatge subalpí (amb menor freqüència a l'estatge montà) al Pirineu oriental i central entre els 1.200 i els 2.300 m d'altitud. Puntualment també s'ha localitzat cap a la Vall d'Aran. Té la categoria d'espècie amenaçada segons el Decret 172/2008 de 26 d'agost de creació del Catàleg de flora amenaçada de Catalunya de la Generalitat. No hi ha dades de cap nom popular per a aquesta planta.
* Aspecte generalde la planta en flor.
TORNAR a l'índex
# Flora del Pirineu català/Berberis vulgaris

El coralet és un arbust caducifoli de la família de les berberidàcies que es fa en bardisses de l'estatge montà de la serralada pirinenca, tot i que de manera molt rara i fins només els 1.700 m. És tòxica i medicinal alhora. En català també és coneguda amb el nom d'espina vineta.
| Aspecte general de l'arbust | Inflorescència |
| Branca en flor | Fruits: baies |
TORNAR a l'índex
# Flora del Pirineu català/Chamaespartium sagittale

El gaiol és una planta perenne de la família de les lleguminoses o papilionàcies comú a la serralada pirinenca. El seu hàbitat són els landes i les pastures de l'estatge montà i subalpí fins als 2.200 m d'altitud. En català també s'anomena carquèxia, gíjol, ginesta i llitja.
| Detall de les flors | Fruits en llegum |
TORNAR a l'índex
# Flora del Pirineu català/Astragalus monspessulanus

L'herba de Sant Llorenç és una herba perenne i pilosa de la família de les lleguminoses. La subespècie monspessulanus és poc freqüent i la subespècie gypsophilus més comuna a la serralada pirinenca. Es fa en pastures seques i brolles de l'estatge montà al subalpí entre els 1.700 i els 2.300 m d'altitud. En català també se’n diu cria de rata.
| Detall | Detall de la flor i planta |
TORNAR a l'índex
# Flora del Pirineu català/Astragalus sempervirens

El tragacant de muntanya és una herba perenne de la família de les lleguminoses rara a la nostra serralada pirinenca. Aquesta mata és típica de l'alta muntanya i es pot trobat als pasturatges secs i indrets pedregosos cara al vent, a l'estatge montà i subalpí fins als 2.600 m d'altitud. En català també s'anomena gaons marins.
* Aspecte general
TORNAR a l'índex
# Flora del Pirineu català/Caltha palustris

La calta és una herba perenne de la família de les ranunculàcies de molleres, prats molt humits i boscos de ribera dels estatges montà, subalpí i alpí de tota la serralada pirinenca i que es troba fins als 2500 m. És una planta tòxica. En català també es coneix com a flor de mal d'ulls, flor de tots mesos, ram de sant Isidre i viola groga.
| Visió general de la planta | Detall de les fulles |
| Flor | Fruits en poliaqueni |
TORNAR a l'índex
# Flora del Pirineu català/Ceratophyllum demersum

El volantí és una herba aquàtica perenne i monoica de la família de les ceratofil·làcies que viu en aigües estagnants dels Pirineus orientals fins als 1.200 m. És una planta bastant rara.
| Detall de la planta amb flor masculina | Aspecte general, fulles en verticils |
TORNAR a l'índex
# Flora del Pirineu català/Ceratophyllum submersum

La coa de mart és una herba aquàtica perenne de la família de les ceratofil·làcies. És molt rara i es fa en aigües estagnants dels Pirineus orientals fins als 1.400 m.
| Detall de la dicotomia de les fulles | Aspecte general |
TORNAR a l'índex
# Flora del Pirineu català/Astragalus incanus

L'estaca-rossí és una herba perenne i acaule de la família de les lleguminoses poc freqüent a la serralada pirinenca. Es pot trobar en timonedes i brolles calcícoles de l’estatge montà prepirinenc fins als 1.800 m d'altitud. En català també rep els noms d’estaca-rossí blanc, pipirigallo bord, poteta de gall, socarrells...
| Mata | Detall de la inflorescència TORNAR a l'índex |
# Guia Linux Mint13/Gmail Manager

Gmail Manager eś un programa per monitorar les entrades de correu gmail.
Quan arriba un nou correu, una finestra emergent us alerta amb el remitent del correu.
És molt senzill de configurar (bàsicament només us cal saber el vostre correu i contrasenya) i el podreu instaŀlar des del mateix Firefox, ja que es tracta d'un complement d'aquest mateix. Ho podreu fer al menú del navegador Eines - Complements; a extensions cerque Gmail manager. A la pestanya Preferències - Comptes podreu afegir el vostre compte de correu posant-hi tan sols el vostre correu i contrasenya, ben senzill i pràctic.
Tingueu en compte això: Si utilitzeu Thunderbird, el gestor de correu per defecte de Linux Mint, ja hi té un avís automàtic cada cop que rebreu un correu. Aleshores, no us caldrà instaŀlar Gmail manager.
# Guia Linux Mint13/Multimèdia i DVD

És molt probable que una de les utilitats del vostre ordinador sigui la reproducció d'arxius multimèdia. Reproduir àudio, veure pel·lícules, DVD, etc.
Per a fitxers d'àudio, el format més comú és l'MP3, que té problemes de patents en alguns països i no és gens recomanable, tot i que Linux Mint és capaç de reproduir-lo. Com és natural, Microsoft té el seu propi format privatiu, el Windows Mèdia Àudio, també conegut com a WMA. Un format molt comú per a escoltar la radio a Internet és el Real Àudio. Existeix un altre format, Ogg Vorbis, d'alta qualitat, que té l'avantatge de ser lliure i no té problemes de patents. Ben fàcilment podreu descarregar-vos música en format Ogg.
També podeu provar amb el reproductor “VLC Media Player” que podeu instal·lar-lo amb el Gestor de programari. Nomès us cal cercar VLC. Reprodueix molts formats: Ogg, MP2, MP3, etc. Us el recomano, és molt versàtil.
Per reproduir DVDs comercials no tindreu cap problema ni haureu d'instaŀlarar res, tal com hem comentat anteriorment, Linux Mint és 100% multimèdia.
# Llibre de cuina/Receptes/Conserva de tomàquet
### Ingredients

* Tomàquets madurs.
* Oli.
* Sal.

### Preparació

Escaldeu els tomàquets per tal que us sigui més fàcil pelar-los. Poseu-los an un escorredora i procureu que treguin bé l'aigua. Passeu-los pel passapuré i amaniu-los amb oli i sal. Aneu disposant el tomàquet triturat dins els pots de vidre on vulgueu guardar-lo i bulliu els pots al bany maria una mitja hora.
# Llibre de cuina/Receptes/Conserva de tomàquet i pebrots
### Ingredients

* Tomàquet.
* Pebrot.

### Preparació

Peleu els tomàquets i netegeu les llavors dels pebrots. Aneu posant dins de pots de vidre un grapat de tomàquet i un altre de pebrots, en capes alternatives. Pressioneu-ho tot perquè quedi ben atapeït fins a la mateixa boca del pot. Feu-ho bullir al bany maria durant un quart d'hora.
# Llibre de cuina/Receptes/Cookies

Els cookies són un tipus de galetes, que solen fer el paper d'acompanyants d'algunes begudes com per exemple el cafèo el te. Els cookies es caracteritzen principalment per portar petits trossos de xocolata a dins.

## Ingredients

* 150 gr de sucre blanc
* 150 gr de sucre morè
* 2 ous
* 150 gr de mantega
* 500 gr de farina de reposteria
* 1 culleradeta petita de bicarbonat
* 200 gr d'espurnes de xocolata

## Preparació

Preescalfar el forn a 180° C. Un cop el forn s'estigui preescalfant, agafar un bol i preparar la massa. Per a realitzar-la, barrejar els dos tipus de sucre amb els dos ous. A continuació, ficar la mantega al microones uns pocs segons per a fondre-la, i afegir-la a la massa. Un cop tinguem tots els ingredients integrats, amassarem la mescla. Un cop dut a terme aquest últim pas, fer boletes amb la massa i posar-les a una safata prèviament coberta amb paper vegetal (perquè la massa no s'enganxi a la safata). Finalment ficar la safata al forn durant aproximadament uns 25 minuts.

## Notes

* Quan es posi la massa a la safata, s'han de fer boletes i no pas aixafar-les, ja que a dins del forn s'aplanen soles.

## Bibliografia

«Receta de cookies» (en castellà). Recetacookies.com. [Consulta: 7 gener 2015].
# Llibre de cuina/Receptes/Coradella

La coradella és un plat tradicional a diverses comarques de Catalunya i a Itàlia, on en diuen "fritto di coratella". S'elaboren amb menuts de xais. En l'elaboració de la coradella es fan servir pulmons, cor, fetge i sang de xai, a més d'aigua o brou, alls, cebes, tomàquets, farina, llorer, farigola, vi blanc o conyac, oli i pebre. El pulmó i el cor es tallen a daus i es fregeixen amb oli. Després, en el mateix oli es fregeixen el fetge i la sang, també tallats a daus. També en el mateix oli es fa un sofregit amb els alls, la ceba, el tomàquet, el llorer i la farigola. S'hi afegeix el vi blanc o el conyac i es deixa que redueixi. Llavors s'hi afegeix el pulmó i el cor, fregits abans, i es deixa que vagi coent. Finalment s'hi afegeix la sang i el fetge, també fregits abans. Es rectifica de sal i pebre i es deixa coure tot plegat una estona. Se sol servir acompanyada d'allioli.

## Enllaços externs

* Coradella amb allioli de l'Institut Català de la Cuina
* Coradella de totesboelquelollacou.blogspot.com
# Ido/Paraules bàsiques

* Sí = Yes
* No = No
* Gràcies = Danko
* Perdó / Perdoni = Exkuzez me
* Hola = Saluto
* A reveure = Til rivido
* Bon dia = Bona matino
* No ho entenc = Me ne komprenas
* Com es diu això en [Català]? = Quale on dicas to en la Kataluna?
* Parles ... = Ka vu parolas...
* Anglès = La angla
* Francès = La franca
* Alemany = La germana
* Espanyol / Castellà = La hispana
* Xinès = La chiniana
* Jo = Me
* Nosaltres = Ni
* Tu = Tu
* Vostè = Vu
* Vosaltres = Vi
* Ells = Li
* Com et dius? = Quale vu nomesas?
* Com estàs? = Quale vu standas?
* Bé = Bone
* Malament = Male
* Dona / Muller = Spozino
* Marit = Spozulo
* Filla = Filiino
* Fill = Filiulo
* Mare = Matro
* Pare = Patro
* Amic, Amiga = amiko / amikino (f) / amikulo (m)
# Ido

Ido és una llengua artificial derivada de l'esperanto. Es va desenvolupar a principis del segle XX, i avui dia s'estima que té uns quants milers de parlants, sobretot a Europa.

## Continguts

* ...A aquest llibre li falten capítols. Si us veieu amb cor d'editar més seccions o afegir-ne de necessàries, endavant!
* /Gramàtica
* /Diccionaris
* Paraules bàsiques
* Números
* Llocs
* Temps cronològic
* Verbs
# Ido/Verbs
## Ser

* jo sóc = me esas
* tu ets = tu esas
* ell és = el esas
* nos som = ni esas
* vos sou = vu esas
* ells són = li esas

## Anar

* jo vaig = me iras
* tu vas = tu iras
* ell va = el iras
* nos anem = ni iras
* vos aneu = vu iras
* ells van = li iras
# Hort ecològic escolar/Comparant dos sistemes de cultiu (el formal i l'experimental)

Amb aquesta activitat el que volen comparar que les plantes treballades com evolucionen amb els dos sistemes: el formal i l'experimental. Aquesta activitat es durà a terme a l'escola de Forallac al segon i tercer trimestre del curs 2016-2017.
Per realitzar aquest projecte didàctic seguirem els següents passos:

## Primera visita de descoberta

Visita/descoberta dels horts del poble. Anotarem les observacions durant la visita i farem fotos.

## Segona visita de descoberta

Visita a l’hort del Sr. Josep i el Sr. Carles. Anotarem observacions, dibuixarem i farem fotos.

## Recollida d'observacions

Buidada de les observacions recollides a l’aula. Treball cooperatiu per petits grups de 4/5 alumnes.

## Mapa d’idees:

Voldríem fer 2 tipus d’hort per a comparar com es desenvolupen les plantes amb informació prèvia i amb treball de manteniment i com ho fan sense aquest treball, serà com un hort d’experimentació.

### Hort sense informació i amb caire d’experimentació

Hort sense informació i amb caire d’experimentació en un dels dos parterres de l’escola. Amb plantes que puguin triar els nens, i experimentant què passa si fem o deixem de fer algunes actuacions com no preparar el terra, regar, si és adequada la planta per aquella zona, treure les males herbes...
A la següent setmana farem l’hort amb la informació per part de la mestra, dels experts (persones que ens poden donar informació relacionada amb el tema) i de les visites a les parades/botigues.

### Hort amb informació del curs dels horts escolars

Hort amb informació del curs dels horts escolars per a realitzar un hort en uns dels dos parterres de l’escola.
Aquest projecte ens permetrà fer un treball cooperatiu , competencial , per conèixer, comparar, aplicar i treure conclusions.

## Visita dels experts

Visita dels experts (pagesos, veïns, cuiners, comerciants, dietistes o persones que es dediquin a les plantes d’hort.) Plantes, adobs, terra, eines, informació nutricional...

## Concreció de la informació a la nostra escola:

Triarem plantes (les llavors de les faves les plantarem prèviament i farem seguiment a l’aula), un pomer (poma de relleno), una olivera, un cep, flors (calèndula, alfàbrega...) cebes i alls. Quines plantes voldrien plantar a l’hort d’experimentació (poden coincidir amb les triades per plantar a l’hort amb informació) Comprarem les eines bàsiques per treballar. Començarem al mes de febrer/març Com, quan i qui farà cada tasca de manteniment, grups rotatius de tasques. Convidarem a la comunitat educativa al seguiment del nostre projecte: alumnes d’altres aules, famílies a visitar l’hort, professors a aportar idees i visitar l’hort amb l’alumnat...

## Visita al mercat

Visita a les parades del mercat de la Bisbal i agrobotigues per a comprar llavors i planter.

## Lectures relacionades

Lectures relacionades amb les plantes triades: de tipus científic, article periodístic , text poètic, narratiu...

## Avaluació

Avaluació del treball de forma competencial. Comparem l’evolució de les plantes dels dos horts, menjarem/provarem la collita, valorarem l’activitat i farem noves propostes.
# Llibre de cuina/Receptes/Ronyons amb all i julivert
### Ingredients

* 1/2 quilo de ronyons de porc tallats en filets.
* 3 grans d’all.
* Julivert.
* Vinagre.
* Oli.
* Sal.

### Preparació

Una hora abans de coure els ronyons els posem en remull amb vinagre. Posem al foc una paella amb una mica d’oli, escorrim bé els ronyons i els salem. Quan l’oli sigui calent, enretirem la paella del foc un moment i hi tirem els ronyons en compte perquè esquitxa molt, i els posem una altra vegada al foc. Deixem coure amb foc baix durant 15 minuts. Tindran el seu punt quan s’hagi evaporat tota l’aigua dels ronyons i s’hagi format una salsa espessa. En l’últim moment hi afegim l’all i el julivert trinxats i ho remenem bé. Els servirem ben calents.
# Llibre de cuina/Receptes/Rossejat
### Ingredients

* 1/2 quilo de rap.
* 1/2 quilo de congre.
* 1/2 quilo de lluç.
* 12 crancs.
* 400 grs. d'arròs.
* 1/2 quilo de patates.
* 3 alls.
* 1 cullerada grossa plena de pebre vermell dolç.
* Oli.
* Sal.
* Aigua.

### Preparació

Fregirem en una cassola amb l'oli, els alls. Hi afegirem el pebre i un litre i mig d'aigua on farem coure el peix netejat i tallat a trossos grossos, menys els crancs que deixarem sencers (el peix el podem variar a elecció), així com les patates pelades i tallades a trossos; ho deixarem coure tot, adobat amb sal. Una vegada cuit, colarem el brou i el reservarem. Col·locarem en una plàtera el peix i les patates. A la mateixa cassola, amb més oli, fregirem l'altre all, hi afegirem l'arròs, que es deixa fregir fins que es dauri i, en aquest moment, hi tirarem el brou de coure el peix (el doble de brou que d'àrros); ho deixarem al foc fins que l'arròs quedi ben eixut (de 20 a 25 minuts). Retirat l'àrros, el deixarem reposar i el passarem després a la plàtera on hi ha el peix i les patates i a continuació ho servirem.
# Llibre de cuina/Receptes/Rosca amb all

La rosca amb all és un menjar típicament de l'Alcúdia, per això als habitants d'aquest poble se'ls coneix popularment com a "roscans".. S'utilitza un tros de pa del dia anterior, d'uns 10 o 12 centímetres de llarg i uns pocs menys d'ample, que es talla per la meitat, a la llarga, aconseguint a una banda la molla i a l'altra la corfa.
A la part de la molla es fan talls paral·lels i perpendiculars per tal d'aconseguir que es formen quadres. Es posa a torrar a la torradora metàl·lica i es gira quan una de les dues bandes s'ha torrat prou. Ha de quedar cruixent, per la qual cosa es lleva del foc quan està a punt de cremar-se, amb algunes ratlletes ja negres, que li donen el gust a rosca, quedant els quadres ben marcats.
S'agafa un all, es talla per la meitat i es va refregant acuradament la part de la molla torrada. Quan s'ha posat prou d'all -al gust de cadascú- es col·loquen les rosques en un plat i es rega amb un bon raig d'oli d'oliva i un pessic de sal.
A la rosca no cal posar-li mescla, però si volem fer una menja més alimentosa, no li va gens malament uns bons talls d'embotit tradicional d'alguna carnisseria de la nostra confiança.
Es pot acompanyar amb un got de vi, i sol menjar-se per esmorzar o sopar..
# Llibre de cuina/Receptes/Rostit de tocino
### Ingredients

* Cebes.
* Alls.
* Canyella.
* Conyac.
* Tall de carn magra en una peça.
* Carrotes.
* Timó.
* Llard.
* Vi blanc.

### Preparació

Podeu rostir la carn al forn o bé en una cassola. Afegiu-hi tots els ingredients, i quan ja comenci a estar cuita li podeu tirar un raig de conyac i un raig de vi blanc.
# Llibre de cuina/Receptes/Ronyons de vedella en la seva salsa
### Ingredients

* 2 ronyons de vedella.
* 1 ceba grossa.
* 1/2 quilo de tomàquets frescos.
* 2 alls.
* 2 rovells d'ou.
* 12 pinyons pelats.
* Una mica de farigola.
* 1/2 fulla de llorer.
* Una mica d'orenga.
* 1 culleradeta de café, plena de pebre vermell.
* 1 tassa d'esmorzar, plena de brou.
* 80 grs. de llard.
* 1 gotet de vi, ple de vi blanc.
* Pebre blanc en pols.
* 1 got d'aigua, ple d'oli.
* Sal.
* Julivert fresc.

### Preparació

Rentarem els ronyons i els tallarem a llenques molt fines. En una paella al foc amb l'oli hi fregirem la ceba i els alls pelats i picats, hi afegirem els tomàquets pelats i nets de llavors, una mica d'orenga i la mitja fulla de llorer; picarem al morter els pinyons amb els rovells d'ou i ho diluirem amb el brou, ho afegirem a la salsa acompanyat del pebre, sal, pebre vermell i, finalment, el vi. Un cop preparada la salsa i en una paella amb el llard, hi sofregirem els ronyons durant 7/10 minuts, amb sal i pebre, barrejant-los amb la salsa. Hi posarem també una branqueta de farigola, que traurem, igual que el llorer i l'orenga, abans de servir-los. Els remenarem bé amb la salsa i els anirem tombant però sense fregir-los més, perquè ens quedarien durs. Els servirem ben calents, empolsats amb el julivert fresc molt trinxat. Els podem acompanyar amb unes patates avellana.
# Llibre de cuina/Receptes/Rovellons en vinagre
### Ingredients

* Rovellons.
* Pebre negre en gra.
* Oli.
* Vinagre blanc.
* Una fulleta de llorer.
* Aigua.

### Preparació

Netegeu els rovellons i escaldeu-los. Poseu-los en pots de vidre i acabeu-los d'omplir amb aigua i vinagre blanc (el vinagre negre els fa més foscos) a parts iguals, els granets de pebre i la fulla de llorer. Si us agrada més aviat forts poseu tres parts de vinagre per una d'aigua, o bé substituiu l'aigua per l'aigua de coure els rovellons. El líquid no ha de vessar, perquè abans de tancar el pot haureu d'acabar d'omplir-lo amb un raig d'oli, que farà com a tapadora. Un cop ben tancats poseu els pots al bany maria durant una hora. POdeu aplicar la mateixa recepta a les mucoses.
# Llibre de cuina/Receptes/Rom cremat
## Ingredients

* 1 litre de rom vell
* 300ml de cafè (unes dues tasses)
* 200g de sucre
* 12 grans de cafè
* 2 llimones (les pells)
* 1 branca de canyella

## Preparació

En una cassola al foc, tireu tots els ingredients excepte les tasses de cafè. Flameu-lo encenent el líquid amb un llumí. Deixeu coure sense parar de remenar fins que l'alçada de líquid a la caçola sigui 2/3 de l'inicial o fins al cap d'un quart d'hora. Mentrestant podeu preparar el cafè en una cafetera normal. Apagueu la flama amb el cafè o, si no us atreviu, tireu el cafè i tapeu la cassola per a apagar-la.

## Variants

Les espècies i les proporcions poden canviar una mica al gust de cadascú. També es sol posar una branqueta de romaní una estona (no gaire sino agafa masa gust).
# Llibre de cuina/Receptes/Rotllets de Sant Antoni

Els rotllets de sant Antoni són uns dolços que es mengen el 17 de gener quan se celebra la festa de sant Antoni Abat. És tradició de portar els animals a beneir i, en acabat, es reparteixen aquests "rotllets" a tots els qui han portat una bestiola a beneir.

## Ingredients

* 1 Ou
* Sucre
* Massa mare:
** 1/2 litre d’aigua tèbia
** 30 grams de llevat
** Farina de força
* Altra massa:
** 1/2 litre d’aigua
** 18 ous.

## Elaboració

Primerament, s’elabora la massa mare. Es posa 1/2 litre d’aigua en un recipient i s’escalfa fins a estar a una temperatura tèbia. Seguidament es mescla la farina amb l’aigua i s’afegeixen els 30 grams de llevat Després, per tal de fer l’altra massa, es mesclen 18 ous amb 1/2 litre d’aigua. Es mescla la massa mare amb l’altra massa i es posa al forn amb la forma dels rotllets. Després quan surt del forn es pinta en ou i es posa bastant de sucre.
# Llibre de cuina/Receptes/Rovellons a la planxa
### Ingredients

* 1 quilo de rovellons.
* 4 alls.
* 1/4 de litre d'oli que sigui de qualitat.
* 2 cullerades grosses, plenes de julivert fresc ben picat.
* Sal fina.

### Preparació

Ben netejats els rovellons els eixugarem amb un tovalló i els col·locarem a l planxa ja untada amb l'oli rostint-los cuidant que no es trenquin. Fregirem a la paella amb una mica d'oli, els alls i el julivert, si ve de gust hi podem afegir una mica de bitxo també picat. Amb aquest preparat anem ruixant els rovellons, els quals tombarem al tres o quatre minuts, adobant-los i ruixant-los amb més oli, all i julivert. fins que s'acabin de rostir. Els servirem ben calents.
# Llibre de cuina/Receptes/Saboga a la llauna
### Ingredients

* 8 rodanxes de saboga (1 quilo i mig, més o menys).
* 1 got de vi blanc sec.
* 2 gots d'aigua plens d'aigua.
* 2 llimones.
* Sal.
* Julivert fresc.
* 1 ceba mitjana.
* Pebre blanc en pols.
* 1 fulla de llorer.
* 1 all.
* Nou moscada.
* 1 rodanxa de llimona.
* 1 llimona sencera.
* 2 cullerades grosses plenes de farina.

### Preparació

Prepararem un brou curt en una cassola al foc, amb aigua, el vi blanc, una mica de julivert, la ceba, pebre en pols, la fulla de llorer, raspadures de nou moscada, la rodanxa de llimona, sal, l'all i les dues cullerades de farina. Després del primer bull hi incorporarem la saboga. Un cop que s'hagi fet, els col·locarem en una plàtera i farem reduir la salsa a la meitat o menys. Servirem la saboga amb la seva pròpia salsa i l'altre suc de llimona, colat.
# PHP-NUKE/Configurar/Moderació

El sistema de moderació etiqueta als diversos usuaris, ja sigui per Comentaris als articles, comentaris a les enquestes o a les ressenyes.És una forma ràpida de tenir controlats als usuaris potencialment perillosos, ja que a la mínima sospita els hi podem canviar l`estat sense que sigui gaire feina per als administradors de la web, i sense que tampoc influeixi en tenir obert el compte de l'usuari en qüestió, permitint-li gaudir dels serveis de la nostra web.El que es fa des d'aquí és demanar l'aprovació dels comentaris que facin els usuaris de Mal Karma, o directament els evita com passa amb els usuaris que no tenen Karma.Els usuaris amb bon karma no pateixen cap restricció